ایستانبولون اورتاکؤیده بیر گئجه کلوبون‌دا باش وئره‌ن سلاح‌لی ترور سالدیریسیندا بیری پلیس ۳۹ نفر حیاتینی ایتیردی، ۶۵ نفر ده یارالاندی.
سالدیرینی نوئل بابا پالتارلی بیر تروریستین گرچکلشدیردیی ایفاده ائدیلیر.
شبهه‌لینین سالدیری‌دان سونرا اوزرینی دییشدیریب قالابالیغین آراسینا قاریشاراق قاچدیغی تخمین ائدیلیر.
ایستانبول والی‌سی واصب شاهین سالدیریا باغلی آچیقلاماسیندا، بیر تروریستین سلاحلا اؤنجه قاپی اؤنونده دوران پلیس مأمورو و بیر وطنداشی شهید ائتدیینی و داها سونرا ایچری گیره‌رک چوخ وحشیجه، اورایا یئنی ایلی قوتلاماق و ایله‌نمک اوزره گئتمیش سوچسوز اینسانلارین اوزرینه مرمی یاغدیردیغینی سؤیله‌دی.
ایچ ایشلری باخانی سلیمان سوی‌لو دا، سالدیرینی حیاتا گئچیره‌ن تروریستی یاخالاما ایشلرینین داوام ائتدیینی ایفاده ائتدی.
حیاتینی ایتیره‌نلردن ۲۰سینین کیملیگینین بللی اولوندوغونو، بونلاردان ۱۵ینین خاریجی اولدوغونو ایفاده ائد‌ن سوی‌لو، شخصیت تعیین ائتمه ایشلرینین داوام ائتدیینی قئید ائتدی.
ساغلیق باخانی رجب آکداغ دا، ایچ ایشلری باخانی ایله بیرلیک‌ده یارالیلاری خسته‌خانادا عیادت ائدرکن، خسته‌خانادا معالیجه آلتینا آلینان ۶۵ یارالی‌دان ۴ونون دورومونون آغیر اولدوغونو بیلدیردی.
آکداغ، یارالیلار ایچین‌ده چوخ ساییدا خاریجینین ده اولدوغونو سؤیله‌دی.
پرزیدنت رجب طیب اردوغان دا، ترور سالدیرسینین آردین‌دان یئتکی‌لیلردن معلومات آلدی.
